
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«21» студзеня 2022 г.
	         № 2
	                             г. Бішкек



Аб рэалізацыі пілотнага праекта па ўкараненні механізма 
прасочвальнасці тавараў, увезеных на мытную тэрыторыю 
Еўразійскага эканамічнага саюза

З мэтай рэалізацыі артыкулаў 9 і 14 Пагаднення аб механізме  прасочвальнасці тавараў, увезеных на мытную тэрыторыю Еўразійскага эканамічнага саюза, ад 29 мая 2019 года Савет Еўразійскай эканамічнай камісіі вырашыў:
1. Пачаць рэалізацыю пілотнага праекта па ўкараненні механізма прасочвальнасці тавараў, увезеных на мытную тэрыторыю Еўразійскага эканамічнага саюза (далей – пілотны праект), 1 ліпеня 2022 г. і завяршыць 31 сакавіка 2023 г.
Вызначыць, што рэалізацыя пілотнага праекта ажыццяўляецца ў парадку згодна з дадаткам.
2. Зацвердзіць прыкладзены пералік тавараў, увезеных на мытную тэрыторыю Еўразійскага эканамічнага саюза, у дачыненні да якіх ажыццяўляецца прасочвальнасць у рамках пілотнага праекта па ўкараненні механізма прасочвальнасці.
3. Еўразійскай эканамічнай камісіі сумесна з дзяржавамі – членамі Еўразійскага эканамічнага саюза:
забяспечыць рэалізацыю з 1 ліпеня 2022 г. па 31 снежня 2022 г. пілотнага праекта на існуючых каналах перадачы даных 
у інтэграванай інфармацыйнай сістэме Еўразійскага 
эканамічнага саюза;
забяспечыць рэалізацыю пілотнага праекта з 1 студзеня 
па 31 сакавіка 2023 г. і функцыянаванне на пастаяннай аснове (з даты, вызначанай Еўразійскім міжурадавым саветам пасля завяршэння пілотнага праекта) механізма  прасочвальнасці тавараў, увезеных 
на мытную тэрыторыю Еўразійскага эканамічнага саюза, з выкарыстаннем ахаванай сеткі перадачы даных у інтэграванай інфармацыйнай сістэме Еўразійскага эканамічнага саюза 
ў адпаведнасці з Рашэннем Калегіі Еўразійскай эканамічнай камісіі 
ад 2 чэрвеня 2016 г. № 50 (ДСК) «Аб крыптаграфічных стандартах, 
якія выкарыстоўваюцца для аховы каналаў перадачы даных 
у інтэграванай інфармацыйнай сістэме Еўразійскага эканамічнага саюза»;
на працягу 3 месяцаў пасля завяршэння пілотнага праекта падрыхтаваць справаздачу аб выніках яго рэалізацыі, уключаючы ацэнку эфектыўнасці, а таксама ў выпадку неабходнасці прапановы аб унясенні змяненняў у акты органаў Еўразійскага эканамічнага саюза па пытаннях рэалізацыі Пагаднення аб механізме прасочвальнасцⅰ тавараў, увезеных на мытную тэрыторыю Еўразійскага эканамічнага саюза, ад 29 мая 2019 года.
4. Калегіі Еўразійскай эканамічнай камісіі далажыць аб 
выніках рэалізацыі пілотнага праекта Савету Еўразійскай эканамічнай камісіі з улікам справаздачы, прадугледжанай пунктам 3 гэтага Рашэння.
5. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

Члены Савета Еўразійскай эканамічнай камісіі:

	Ад Рэспублікі Арменія
	Ад Рэспублікі Беларусь
	Ад Рэспублікі Казахстан
	Ад Кыргызскай Рэспублікі
	Ад Расійскай Федэрацыі

	


М. Грыгаран
	


І. Петрышэнка
	


Б. Султанаў
	


А. Кажошаў
	


А. Авярчук

	ДАДАТАК
да рашэння Савета
Еўразійскай эканамічнай камісіі
ад 21 студзеня 2022 г. № 2







ПАРАДАК
рэалізацыі пілотнага праекта па ўкараненні механізма прасочвальнасці тавараў, увезеных на мытную тэрыторыю Еўразійскага эканамічнага саюза

1. Прасочвальнасць у рамках пілотнага праекта па ўкараненні механізма прасочвальнасці (далей – пілотны праект) ажыццяўляецца ў дачыненні да тавараў, уключаных у пералік тавараў, зацверджаны Рашэннем Савета Еўразійскай эканамічнай камісіі ад 21 студзеня 2022 г. № 2.
2. Звесткі аб таварах, падлеглых прасочвальнасці ў рамках пілотнага праекта, якія фактычна знаходзяцца на мытнай тэрыторыі Еўразійскага эканамічнага саюза на дату пачатку рэалізацыі пілотнага праекта, і аперацыях, звязаных з абаротам такіх тавараў, падлягаюць уключэнню ў нацыянальныя сістэмы прасочвальнасці дзяржаў – членаў Еўразійскага эканамічнага саюза (далей адпаведна – нацыянальныя сістэмы прасочвальнасці, дзяржавы-члены) на працягу месяца з даты пачатку рэалізацыі пілотнага праекта.
Указаныя звесткі прадстаўляюцца асобамі дзяржаў-членаў, якія ажыццяўляюць абарот тавараў, падлеглых прасочвальнасці ў рамках пілотнага праекта, у органы дзяржаўнай улады ці арганізацыі дзяржаў-членаў, упаўнаважаныя забяспечваць збор, улік, захоўванне і апрацоўку звестак, што ўключаюцца ў нацыянальную сістэму прасочвальнасці, і рэалізацыю механізма прасочвальнасці, у электронным выглядзе да ажыццяўлення аперацый, звязаных з абаротам такіх тавараў, але не пазней за тэрмін, указаны ў абзацы першым гэтага  пункта. 
Прадстаўленне звестак аб таварах, указаных у абзацы першым гэтага пункта, не патрабуецца, калі звесткі аб іх ужо ўтрымліваюцца ў нацыянальнай сістэме прасочвальнасці.
3. Мэтай рэалізацыі пілотнага праекта з’яўляецца апрабацыя функцыянавання нацыянальных сістэм прасочвальнасці і інтэграванай інфармацыйнай сістэмы Еўразійскага эканамічнага саюза, а таксама выпрацоўка прапаноў па далейшым развіцці механізма прасочвальнасці тавараў.
4. Удзельнікамі пілотнага праекта з’яўляюцца:
а) Еўразійская эканамічная камісія (далей – Камісія); 
б) органы дзяржаўнай улады дзяржаў-членаў, упаўнаважаныя забяспечваць каардынацыю рэалізацыі механізма прасочвальнасці;
в) органы дзяржаўнай улады ці арганізацыі дзяржаў-членаў, упаўнаважаныя забяспечваць збор, улік, захоўванне і апрацоўку звестак, якія ўключаюцца ў нацыянальную сістэму прасочвальнасці, і рэалізацыю механізма прасочвальнасці;
г) органы дзяржаўнай улады дзяржаў-членаў, якія атрымалі ў адпаведнасці з пунктам 1 артыкула 12 Пагаднення аб механізме прасочвальнасці тавараў, увезеных на мытную тэрыторыю Еўразійскага эканамічнага саюза, ад 29 мая 2019 года (далей – Пагадненне) доступ да звестак, уключаных у нацыянальныя сістэмы прасочвальнасці;
д) асобы дзяржаў-членаў, якія ажыццяўляюць абарот тавараў, падлеглых прасочвальнасці ў рамках пілотнага праекта.
5. Накіраванне і выкананне запытаў аб прадастаўленні ўтрымліваемых у нацыянальных сістэмах прасочвальнасці звестак аб аперацыях, звязаных з абаротам тавараў, падлеглых прасочвальнасці ў рамках пілотнага праекта, і тых, што папярэднічаюць перамяшчэнню такіх тавараў з тэрыторыі адной дзяржавы-члена на тэрыторыю іншай дзяржавы-члена (далей – запыт), ажыццяўляюцца на рускай мове з выкарыстаннем інтэграванай інфармацыйнай сістэмы Еўразійскага эканамічнага саюза.
6. Запыт павінен фарміравацца на падставе звестак, якія ўтрымліваюцца ў суправаджальным дакуменце, і ўтрымліваць:
а) спасылку на артыкул 9 Пагаднення;
б) найменне органа дзяржаўнай улады ці арганізацыі дзяржавы-члена, вызначаных у адпаведнасці з пунктам 1 артыкула 13 Пагаднення, якія накіроўваюць запыт;
в) найменне органа дзяржаўнай улады ці арганізацыі дзяржавы-члена, вызначаных у адпаведнасці з пунктам 1 артыкула 13 Пагаднення, у якія накіроўваецца запыт;
г) ідэнтыфікацыйны код (нумар) асобы, якой перададзена права валодаць, карыстацца і распараджацца таварамі (для Рэспублікі Арменія – уліковы нумар падаткаплацельшчыка, для Рэспублікі Беларусь – уліковы нумар плацельшчыка, для Рэспублікі Казахстан – індывідуальны ідэнтыфікацыйны нумар або бізнес-ідэнтыфікацыйны нумар, для Кыргызскай Рэспублікі і Расійскай Федэрацыі – ідэнтыфікацыйны нумар падаткаплацельшчыка);
д) рэгістрацыйны нумар і дату суправаджальнага дакумента або ўнікальны ідэнтыфікатар, а таксама парадкавы нумар тавару, падлеглага прасочвальнасці ў рамках пілотнага праекта, у адпаведнасці з суправаджальным дакументам;
е) найменне, нумар і дату дакумента, на падставе якога звесткі аб таварах уключаны ў нацыянальную сістэму прасочвальнасці, а таксама парадкавы нумар тавару, падлеглага прасочвальнасці ў рамках пілотнага праекта, у адпаведнасці з указаным дакументам (пры наяўнасці звестак аб такім нумары).
7. Тэрмін выканання запыту не можа перавышаць 15 каляндарных дзён з даты яго атрымання органам, які запытвае.
8. Падставай для адмовы ў выкананні запыту з’яўляецца неадпаведнасць запыту патрабаванням, указаным у пункце 6 гэтага Парадку.

______________



	


	ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 21 студзеня 2022 г. № 2 







ПЕРАЛІК 
тавараў, увезеных на мытную тэрыторыю Еўразійскага эканамічнага саюза, у дачыненні да якіх ажыццяўляецца прасочвальнасць у рамках пілотнага праекта па ўкараненні механізма прасочвальнасці

	Код  ТН ЗЭД ЕАЭС
	Найменне пазіцыі
	Колькасная адзінка вымярэння, якая выкарыстоўваецца з мэтай ажыццяўлення прасочвальнасці

	8418 10 200 1, 8418 10 800 1, 8418 21 100 0, 8418 21 510 0, 8418 21 590 0, 8418 21 910 0, 8418 21 990 0, 8418 30 200 1, 8418 30 800 1, 8418 40 200 1, 8418 40 800 1

	Халадзільнікі і 
маразільнікі бытавыя
	шт

